Държавен вестник, бр. 49, 2005 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  49
4. организира изграждането и поддържа-
нето на свързочна система за оповестяване и
управление по опазването на защитената те-
ритория;
5. при повишена пожарна опасност със запо-
вед въвежда ограничителен режим за движе-
ние и извършване на дейности в защитената
територия на даден район по предложение на
регионалните органи, съгласувано с територи-
алните органи на изпълнителната власт.
Чл. 91. Регионалните органи на МОСВ в
определените им райони:
1. съгласуват с органите на Националната
служба “Противопожарна и аварийна безопас-
ност”—МВР (НСПАБ), по места и утвържда-
ват годишни оперативни планове за противо-
пожарните мероприятия в защитената терито-
рия в определения им район;
2. организират провеждането и възлагат из-
вършването на противопожарните мероприя-
тия в защитената територия;
3. събират и обобщават информацията, свър-
зана с опазването на защитената територия от
пожари и изготвят отчети за противопожарна-
та дейност в защитената територия;
4. поддържат оперативна връзка с постоян-
ните комисии за защита на населението при
бедствия, аварии и катастрофи към областните
администрации и с РСПАБ в случаите на пови-
шена пожарна опасност в защитената терито-
рия и при гасене на пожари;
5. разработват програми и организират обу-
чение на служители от регионалните органи за
осигуряване на необходимата им подготовка при
охраната на горите от пожари, включително и
тяхното гасене;
6. организират противопожарни кампании,
проектирането и изработването на знаци, таб-
ла и други нагледни материали, даващи указа-
ния или забрани, свързани с предотвратяване-
то на пожари в защитената територия.
Чл. 92. (1) Противопожарното устройство на
защитената територия включва проектиране-
то на система от противопожарни мероприя-
тия с цел предотвратяване възникването на
горски пожари, ограничаване на тяхното раз-
витие и разпространение и осигуряване на ус-
ловия за своевременното им откриване и ус-
пешно гасене.
(2) Противопожарното устройство по ал. 1
се възлага от регионалните органи на МОСВ по
задание, изготвено в съответствие с инструкция-
та по чл. 90, т. 3.
Чл. 93. Пожароопасният сезон в защитената
територия се определя ежегодно със заповед на
министъра на околната среда и водите.
Чл. 94. (1) Преди започване на пожароопас-
ния сезон за защитената територия се изготвят
оперативни планове за противопожарна дей-
ност, които се утвърждават от съответните ре-
гионални органи на МОСВ и се съгласуват с
органите на НСПАБ по места.
(2) Оперативните планове се изготвят от
длъжностни лица, определени от съответните
регионални органи на МОСВ.
(3) Годишните оперативни планове се изгот-
вят в съдържание и форма съгласно инструкци-
ята по чл. 90, т. 3.
Чл. 95. (1) За времето на пожароопасния
сезон регионалните органи на МОСВ със за-
повед сформират противопожарни групи (зве-
на) от служители на съответната ДНП или
РИОСВ.
(2) В заповедта по ал. 1 се посочват ръко-
водителите на групите (звената) и техните чле-
нове, начините за връзка с тях, техниката и
инструментите, с които да действат при необ-
ходимост.
Чл. 96. Ежегодно преди началото на пожа-
роопасния сезон регионалните органи на МОСВ
осъществяват по места срещи с органите на
НСПАБ, Държавна агенция “Гражданска за-
щита”, Националното управление по горите,
общините, военни поделения и други органи-
зации с оглед съгласуване и планиране на общи
действия при гасене на евентуално възникна-
ли пожари.
Чл. 97. Определени от регионалните органи
на МОСВ длъжностни лица съвместно с кмето-
вете на населените места, в чиито землища е
разположена защитената територия, могат да
организират доброволни групи за гасене на
пожари в началото на пожароопасния сезон за
всяко населено място.
Чл. 98. (1) Организацията за гасене на пожа-
ри в защитената територия включва:
1. предварителна подготовка за гасене;
2. действия и мероприятия за гасенето на
пожари.
(2) Мероприятията за гасене на пожари и
редът за организирането им се извършват в съ-
ответствие с инструкцията по чл. 90, т. 3.
Г л а в а  ш е с т а
КОНТРОЛ В ГОРИТЕ, ЗЕМИТЕ И ВОДНИТЕ
ПЛОЩИ В ЗАЩИТЕНАТА ТЕРИТОРИЯ
Чл. 99. (1) Контролът в защитената тери-
тория включва организиране и осъществява-
не от компетентните органи на действия и
мерки, насочени към осигуряване опазването
на защитената територия; прилагането и из-
пълнението на действащото законодателст-
во, плановете за управление, устройствените
и техническите планове и проекти за съответ-
ната защитена територия, както и упражня-
ването на държавна принуда в случаите на
нарушения.
(2) Контролът по ал. 1 може да бъде преван-
тивен, текущ и последващ.
(3) Контролът в защитената територия се
осъществява от министъра на околната среда и
водите, директорите на ДНП и РИОСВ или
упълномощени от тях длъжностни лица.